MABAPI LE RENA
Lenaneo la Thuto ya Beibele
Sehlogo sa go Feta
TABA YA LETLAKALA LA KA NTLE Ke ka Baka la Eng Batho ba Rapela?
BEIBELE E FETOŠA MAPHELO Di be di Diriša Beibele go Araba Potšišo e Nngwe le e Nngwe!
O ka rata go bala sehlogo se ka leleme lefe? %%
“Ngwanenyana yo a kgahlišago kua mošomong o ile a thoma go bapala le nna ka lerato. Ka letšatši le lengwe o ile a šišinya gore re ye hoteleng re yo ‘bontšhana lerato.’ Ke be ke tseba gabotse seo a bego a se nyaka.”—DYLAN.
O swanetše go arabela bjang ge e ba o lebana le teko ya boitshwaro bjo bo gobogilego go sa letelwa? Beibele e araba ka gore: “Thato ya Modimo ke gore le kgethagatšwe le be le ile bootswa. Yo mongwe le yo mongwe wa lena a tsebe go laola mmele wa gagwe ka kgethego le kgodišo.” (1 Bathesalonika 4:3, 4) O ka hlagolela bjang boikemišetšo bjoo? Ela hloko megato e meraro yeo e ka thušago.
Ela hloko gaešita le monna yo a botegago Jobo, yo a itšego: “Ke dirile kgwerano le mahlo a ka. Bjale nka šetša kgarebe bjang?” (Jobo 31:1) Ke ka baka la’ng o sa dire phetho e swanago?
Leka mokgwa wo: Ge e ba mahlo a gago a wela diswantšhong tšeo di tsošago kganyogo ya thobalano, lebelela thoko kapejana. Ekiša mongwadi wa Beibele yo a rapetšego ka gore: “Tlogediša mahlo a ka go bona se se hlokago mohola.”—Psalme 119:37.
“Ke tsena Inthaneteng ge feela ba bangwe ba le gona”
Leka mokgwa wo: Sekaseka mafokodi a gago ka potego gomme o rulaganye e sa le pele go phema maemo ao a ka go lebanyago le teko.—Mateo 6:13.
Go thwe’ng ge e ba, go sa šetšwe go leka ga gago ka mešegofela, o thoma go felelwa ke matla gomme wa ineela tekong? O se ke wa nyama gomme wa kgaotša go leka. Beibele e re: “Moloki le ge a ka wa gašupa, o tla tsoga gape.” (Diema 24:16) Ee, Tatago rena wa legodimong o re kgothaletša gore re ‘tsoge.’ Na o tla amogela thušo ya gagwe e lerato? Gona o se ke wa lapa go retologela go yena ka thapelo. Aga tumelo ya gago ka go ithuta Lentšu la gagwe. Matlafatša boikemišetšo bja gago ka go ba gona dibokeng tša Bokriste. Kgothatšwa ke kholofetšo ya Modimo e rego: “Ke tla go matlafatša. Ruri ke tla go thuša.”—Jesaya 41:10.
Ithute ka mo go Oketšegilego
Melao ya Motheo ya Beibele e re Hola Bjang?
Jesu o hlalositše lebaka leo re hlokago tlhahlo le melao ya motheo e mebedi ya Beibele yeo e lego bohlokwahlokwa.